kardosdrur/scandi-wiki huggingface dataset:
Abel Cathrines Stiftelse

Abel Cathrines Stiftelse ligger i Abel Cathrines Gade 13 på Vesterbro i København.

I 1675 skænkede dronning Sophie Amalies hofdame Abel Cathrine von der Wisch (til tider også benævnt som Abel Cathrine Mesing) et antal små rækkehuse (i datidens sprog: boder) til brug for fattige københavnere. Stiftelsen lå i Dronningens Tværgade og bestod af syv boliger for "ret elendige, syge, sengeliggende fattige Folk, der ei ellers vide Raad og Hjælp". Efter Abel Cathrines død i 1676 overgik stiftelsen til Det københavnske Fattigvæsen, som herefter administrerede den. I 1884 blev boligerne nedrevet og stiftelsen flyttede til en nyopført bygning på Vesterbro (Abel Cathrines Gade 13) tegnet af Hermann Baagøe Storck. Denne ejendom blev afhændet i 1949, hvorefter stiftelsen fik stillet et antal friboliger til rådighed på plejehjemmet Gammel Kloster på Østerbro. Bygningen på Vesterbro blev derpå omdannet til bolig for hjemløse.

Den blev fredet 1980, da den regnes for et særligt vellykket eksempel på en selvstændigt udformet nationalromantik frigjort fra historiske forbilleder, og den 31. oktober året efter blev den nedslidte bygning besat. Den blev frivilligt rømmet 14. februar 1982 og senere istandsat.

Stiftelsens historiske arkiv befinder sig i dag på Københavns Stadsarkiv på Københavns Rådhus.

Eksterne henvisninger 

København i 1600-tallet
Vesterbro
Etableret i 1675
Fredede bygninger, konstruktioner og anlæg i Københavns Kommune
Stiftelser i København
Kristelig Folkepartis Ungdom

Kristelig Folkepartis Ungdom (KrFU) er det norske Kristelig Folkepartis ungdomsorganisation. KrFUs leder (2019) hedder Edel-Marie Haukland.

Se også 
 Kristendemokratisk Ungdom, KrFU's danske søsterorganisation, der oprindelig hed "Kristeligt Folkepartis Ungdom".

Ekstern henvisning 
 KrFUs hjemmeside

Ungdomsorganisationer
Norges politik
Athamas

Athamas var en bøotisk (nogen gange thessalisk) konge i den græske mytologi. Han var søn af Aiolos og herskede over byen Orchomenos. Hans tre ægteskaber gav ham børnene, Helle, Frixos, Learchos og Melikertes med Nefele og Ino . Og fire sønner med Themisto.

Den Bøotiske historie 

I den mest kendte myte herskede Athamas over oldtidsbyen Orchemos. Han var gift med nymfen
Nefele og havde med hende to børn. Da han senere giftede sig med Kadmos' datter Ino, efterstræbte hun af jalousi sine to stedbørn, Helle og Frixos. I hemmelighed overtalte hun kvinderne i byen til at riste sædekornet og fremkaldte hungersnød, fordi kornet ikke kunne spire. Da Athamas sendte bud til oraklet i Delfi for at bede om råd, sørgede hun for at forfalske orakelsvaret, så det krævede Frixos' ofring. Frixos modsatte sig ikke, men inden ofringen sendte Nefele den gylden vædder, hun havde fået af Hermes, til hans undsætning. Vædderen tog Frixos og hans søster Helle på ryggen og fløj bort med dem.

Ino, der nu var sine stedbørn kvit, havde mere familiefølelse for sin nevø Dionysos, som hendes uheldige søster Semele havde fået med Zeus. Efter Semeles død tog Ino den unge gud til sig og passede ham. Hera, Zeus' hustru, der var rasende over at barnet havde overlevet hendes rænker, slog som straf Athamas med vanvid. I sin forvildelse dræbte han sin ældste søn med Ino, Laerchos, med en pil i den tro, at han var en hjort (hos Ovid tror han at sønnen er en løveunge). Ino sprang i havet med den yngste søn Melikertes og druknede.

Athamas måtte efter mordet på sin søn gå i landflygtighed. Han spurgte oraklet i Delfi, hvor han kunne slå sig ned og fik det svar, at han måtte bo, hvor de vilde dyr beværtede ham. Da han kom til Thessalien fandt han nogle knogler efterladt af ulve og slog sig ned her og kaldte landet for Athamantia. Han giftede sig med Themisto.

Andre udgaver af historien 
I en anden tradition var Athamas konge i Thessalien som konge af Alos. Også her indgår menneskeofferet, men denne gang er det Athamas selv, der er ved at blive ofret. Han bliver reddet af Frixos' søn Cytissoros.

kilder 
Historien kendes fra forfatterne
 Apollodoros Bibliotheke
 Ovids Metamorphoses IV, 416 – 542
 Herodot omtaler Athamas i sin redegørelse om Alos. (Historien 197.1)

Personer i græsk mytologi
Konger i græsk mytologi
Helle (mytologi)

Helle er en skikkelse i den græske mytologi. Hun var datter af den bøotiske konge Athamas og hans første hustru nymfen Nefele. Helle og broderen Frixos blev forfulgt af deres stedmor Ino, der under en hungersnød som hun selv havde stået bag (ved at riste sædekornet), forfalskede et orakelsvar så det krævede Frixos ofret til guderne. Lige inden ofringen sendte Nefele en gylden vædder, der fløj væk med søskendeparret. På vejen mod Kolchis faldt Helle dog af vædderen og druknede i havet. Havet blev derefter opkaldt efter hende som Hellespont (Helles hav).

Personer i græsk mytologi
Johan Albert Vasa

Johan Albert Vasa (25. maj 1612 – 22. december 1634 i Padova) var biskop i Ermland og Kraków og kardinal.

Han var søn af kong Sigismund af Sverige og Polen og Konstantia af Østrig. Han var biskop i Kraków 1632-33 og blev kardinal 1633.

Se også 
 Huset Vasa

Kardinaler fra Polen
Katolske biskopper
Johan Albert
Personer fra Kraków
Apollodoros fra Athen

Apollodoros fra Athen (optræder omkring 150 f.Kr. – 140 f.Kr.) er betegnelsen for en eller muligvis to græske forfattere også kaldet Grammatikeren Apollodoros fra Athen. De væsentligste værker, der kun er overleveret i fragmenter eller er citeret og henvist til i andre værker, er en gudeskildring (se i øvrigt Hesiods Theogonien), en historisk krønike, der dækkede tiden fra Trojas fald og frem til Apollodoross egen tid, et homerisk skibskatalog og forskellige grammatiske værker. I fragmenterne fremstår Apollodoros som en kritisk og rationalistisk forfatter.

Der findes desuden en mytografi ved navn Bibliotheke I, II og III, der traditionelt tilskrives Apollodoros, men som i stil mangler den kritiske indfaldsvinkel som er fremtrædende i de øvrige værker. Dette værk, der er en af de væsentligste kilder til den græske mytologi, bliver derfor ofte i nyere forskning regnet for et værk af en anden forfatter.

Eksterne henvisninger 

 

Forfattere fra antikkens Grækenland
Historikere fra antikkens Grækenland
Græsk mytologi
Tjek fødsels- og dødsår
Reinheitsgebot

Reinheitsgebot (renhedspåbud) er en lov om ølbrygning som blev indført i Bayern i 1516 og siden i resten af Tyskland. Loven er en af verdens første fødevareregulerende love og siger bl.a. at intet andet end vand, gær, bygmalt og humle må indgå i øl. 
Efter en klage til Europa-Kommissionen i 1984 besluttede EF-domstolen i 1987 at Reinheitgebotets forbud mod at sælge øl med andre ingredienser (som f.eks. råfrugt) var i strid med loven om varernes frie bevægelighed i EU, og i dag gælder loven ikke, men de fleste tyske bryggerier mærker stadig deres øl som værende brygget i henhold til "das deutsche Reinheitsgebot". Tidligere betød loven at udenlandske bryggerier, der eksporterede deres mærker til Tyskland, som bl.a. danske Tuborg, var nødt til at ændre i opskriften på det øl, de ville sælge i tyske butikker.

Historie
Da Reinheitsgebotet blev introduceret i 1500-tallet var det delvist for at forebygge priskonkurrence med bagere på hvede og rug. Ved at lade byg være eneste tillladte korntype, kunne man opretholde en lavere pris på brød da det dyrere hvede og rug således blev reserveret til bagere. 

I den oprindelige lovtekst var gær ikke nævnt som en af de tilladte ingredienser. Det var først efter Louis Pasteurs opdagelser af gærs betydning for øllet i 1800-tallet at ingrediensen blev tilføjet. Oprindeligt fastsatte loven også prisen på øl til 1-2 pfennig per Maß ligesom den indeholdte en bestemmelse om, at bryggere, der bryggede "urent" øl, kunne få det konfiskeret uden kompensation.

Øl
Retsvidenskab
Tamra

Tamra er et pigenavn af hebraisk oprindelse, det betyder "daddel palme".

Andre variationer af navnet er Tamar, Tamara, Tammy og Tammi.

Eksempler 
 Tammi Øst – en dansk skuespiller
 Tamra Rosanes – danskboende musiker fra USA

Pigenavne
Katharina

Katharina er et pigenavn, der stammer fra græsk "Aikaterinē" (Αικατερίνη). Navnets etymologi er usikker, men på et tidspunkt er det blevet påvirket af det græske ord "Katharos", som betyder "ren".

Navnet kan staves på adskillige måder. På dansk bruges især Katrine, Katharine, Katrina, Catharina, Katarina, Katherina, Kathrina, Catrine, Cathrine og Kathrin.  En særlig skotsk form er Catriona, som igen har variationer. Omkring 19.000 danskere bærer et af navnene ifølge Danmarks Statistik, heraf er især Katrine populær med næsten 12.000 bærere.

Se endvidere Katja og Kate.

Kendte personer med navnet

Kongelige 
 Katarina 1. af Rusland.
 Katarina 2. af Rusland, også kendt som Katarina den Store.
 Katharina af Aragonien, gift med Henrik 8. af England.
 Katarina af Medici, gift med Henrik 2. af Frankrig.
 Catherine, Prinsesse af Wales, gift med William, Prins af Wales

Andre personer 
 Katharina af Alexandria, katolsk helgen.
 Catherine Bell, britisk-amerikansk skuespiller.
 Katharina von Bora, gift med Martin Luther.
 Catherine Deneuve, fransk skuespiller.
 Katrine Fruelund, dansk håndboldspiller.
 Katrine Marie Guldager, dansk forfatter.
 Katrine Hauch-Fausbøll, dansk forfatter.
 Katharine Hepburn, amerikansk skuespiller.
 Katrine Winkel Holm, dansk teolog og samfundsdebattør.
 Katrine Jensenius, dansk skuespiller.
 Katrina Leskanich, amerikansk sanger og musiker i Katrina and the Waves.
 Katrine Lunde, norsk håndboldspiller.
 Virginia Katherine McMath, amerikansk skuespiller og danser, bedre kendt som Ginger Rogers.
 Katrine Wiedemann, dansk sceneinstruktør.
 Catherine Zeta-Jones, walisisk skuespiller.

Navnet anvendt i fiktion 
 I Matador er Katrine navnet på grisehandler Oluf Larsensjordbundne og retskafne kone. Hun spilles af Lily Broberg.
 Katharina Blums tabte ære er en roman af Heinrich Böll. Romanen er også filmatiseret.
 Romanen Catriona af Robert Louis Stevenson fra 1893 er en fortsættelse af romanen Kidnappet.

Andre anvendelser 
 Sankt Katharine Sogn er beliggende i Ribe Stift.
 Sankt Catharinæ Sogn er beliggende i Hjørring i Aalborg Stift
 Sankt Katharinæ Kloster og kirke var et dominikanerkloster beliggende i Ribe
 Orkan Katrina var en voldsom orkan, der ramte New Orleans i 2005 og forårsagede omfattende ødelæggelser.

Noter 

Pigenavne
Armsav

En armsav er en sav. Den smalle svejfsav er en armsav, men har i modsætning til den almindelige bredsav en smallere klinge.

Synonymer: Bugsav, busav, buesav, rammesav, stelsav, stillesav, stillingssav, gennemskæringssav, kapsav, håndsav, håndværkersav, slidssav, stødsav, snedkersav, sinksav, tømmersav, kapsav, fodsav, tømrersav, brændesav, børnesav, drengesav, lærersav, sløjdsav, grindsag (norsk) og muligvis bomsav (fynsk dial.).

Udseende og brug 
Den "klassiske" stillingssav, der i forskellig størrelse og med forskelligt udformede tænder er blevet brugt – men som nu kun til dels bruges – af træsmede. Tænderne kan være ret- eller krydsfilede, de kan være grove eller fine, lige som vinklen i forhold til savryggen kan variere efter formålet. Klingelængden kan variere fra ca 400 mm på børnesaven til sløjd til omtrent det dobbelte på en grov brændesav.

Bestanddelene 
Armsavens bestanddele er en ramme, (sav)stillingen, (sav)ramme, -stel, gestel eller armstilling, bestående af to arme (som fungerer som vægtstænger), og en bom (bjælke, midterstang), der sidder fastgjort midt mellem armene. Ifølge Håndbog for Snedkere kaldes den øverste del af armene snorstykke, og den nederste håndstykke. Nederst på armene er savbladet ved hjælp af to (sav)angler, fastgjort til et par krykker (der også kaldes kryk, knibe, knag(e), horn, (sav)skrue, knap, eller savknap) Jf. Kaj Bom (Dialektforskningsinstituttet), har ordet dølle samme betydning, hvis den sidder i en brændesav.

Spænding af savbladet 
Savbladet spændes ved hjælp af en spændesnor, savsnor og en stillepind (spillemand, spænd(e)pind eller spænd(e)stok).

Andre navne 
Sinksaven har en klingelængde på ca 500 mm og ca 10 tænder pr. tomme.

Håndværkersav er hvad der i CFP-kataloget fra 1987 kaldes en armsav med klingelængde på 750-800 mm og 3½-5 tænder pr. tomme.

Fordelen ved armsaven er at bladet kan drejes i forhold til bommen, så denne kan gå langs siden af arbejdsstykket, og således at den, der saver, har frit udsyn til snittet.

Eksterne henvisninger 
 Carl F Petersen: Værktøj, 1987
 http://www.baskholm.dk/haandbog/haandbog.html 

Savende værktøj
Moritz

Moritz er et drengenavn.
Blandt varianter af navnet er det franske Maurice, det svenske Maurits, det italienske Maurizio, det islandske Mórits, det engelske Morris og det polske Maurycy. 

Moritz er et populært navn mange steder i Europa, specielt i tysktalende lande, men endnu er der ikke ret mange danskere, der hedder det (2006: 37).

Oprindelse og betydning  
Moritz er den tyske form af det latinske Mauritius, navnet på en af de mest populære helgener fra Middelalderen, som ofte blev skildret som sort. Dette navn er en udvidelse af det latinske Maurus, som står for maurer eller morian. Dette er igen et låneord fra græsk, hvor maurós (μαυρός) ganske enkelt betyder "sort".

Drengenavne
Chickasha

Chickasha er en by i Oklahoma. Ved folketællingen i 2000 havde byen en befolkning på 15.850. Chickasha er administrationscentrum for Grady County og huser University of Science and Arts of Oklahoma.

Byer i Oklahoma
Saint John

Saint John er den største by i den canadiske provins New Brunswick. Byen ligger ud til Bay of Fundy ved udmundingen af floden St. John, og der er færgeoverfart fra Saint John til Digby, Nova Scotia.

Byen ligger ca. 100 km. fra grænsen til USA og staten Maine

Indbyggertal i selve byen er ca. 74.000.

Henvisninger 

Byer i New Brunswick
Collatz-formodningen

Collatz-formodningen (efter tyske Lothar Collatz), også kendt som -formodningen, er et berømt uløst problem inden for talteori. Problemet er enkelt at formulere, men vanskeligt at løse. Erdős sagde om det: "Matematikken er endnu ikke parat til sådanne problemer."

Collatz-problemet kan opfattes som rekreativ matematik.

Betragt funktionen
 
Med andre ord fungerer  ved at halvere et tal hvis tallet er lige, og ved at tredoble det og lægge én til, hvis tallet er ulige.

Vælg en positiv startværdi , og iterér denne funktion:
 

Vælger man for eksempel at starte med 11, får man denne følge:
 

Formodningen lyder nu således: Ligegyldigt hvilken positiv startværdi  der vælges, kommer følgen før eller siden ned til 1 (hvorefter den gentager sig i et trivielt mønster ).

Det er så let at programmere en computer til at udregne Collatz-følger, at mange amatører har prøvet kræfter med det. Det vides at et modeksempel til formodningen må have mindst sytten (decimaler) cifre.

Et modeksempel kan opstå på to forskellige måder. Enten kommer følgen ind i en anden "løkke" end 1,4,2, altså der findes en anden periodisk udvikling af Collatz-iterationen, eller også vokser følgen uden grænse (og går imod uendelig).

Mange tror på formodningen og forventer derfor ikke at et modeksempel kan findes. På den anden side kan formodningen modbevises ved blot at fremvise ét eksempel på en ikke triviel "løkke" (som i givet fald måske skal findes ved hjælp af computer).

Ekstern henvisning 
 http://mathworld.wolfram.com/CollatzProblem.html
 Collatz-formodningen og andre sorte huller (engelsk)

Se også 
 Alikvotfølge – en lidt mindre elementær iterativ følge

Tal
Talteori
Matematiske formodninger
Dybvod

Dybvod er et fiskeredskab i form af en netpose, der ved hjælp af to tove trækkes hen over bunden. Herved skræmmes fladfisk og andre bundlevende fisk op fra bunden og ind i posen. Nettet trækkes f.eks. fra en båd på vandet eller med hest fra bredden. Alternativt bindes det fast til en pæl, hvor det opfanger fiskene, der svømmer ind i nettet.

Se også 
 Snurrevod
 Trawl

Fiskenet
Fredsprismedaljen

Fredsprismedaljen er en dansk erindringsmedalje, som blev indstiftet efter kongelig resolution 12. juni 1995. Den er indstiftet efter at Forenede Nationers (FNs) fredsbevarende styrker i 1988 modtog Nobels Fredspris, med motivationen: ”Prisen er en hyldest til alle dem, der har tjent organisationen og især til modet og offerviljen hos alle dem, der har deltaget og fortsat vil deltage i de fredsbevarende operationer”. 

Medaljen kan ansøges af alle og enhver som både før og efter 1988, har deltaget i FNs fredsbevarende styrker. Ansøgere som har tjent før 1988 får en særlig agraf på båndet. Medaljen kan ikke ansøges af soldater eller politifolk, som har deltaget i en ikke-FN styrke, da medaljen skal ses, som bevis for at man har del i Nobels fredspris. Medaljen kan ansøges hvis man er tildelt FN-medalje fra den mission man har deltaget i. Medaljen uddeles af en forening der hedder De blå baretter.(Danmarks internationale veteranorganisation)

Posthum tildeling 
Medaljen er en enkelt gang uddelt posthumt til en sergent Claus Gamborg, som faldt under FN-tjeneste i Kroatien den 4. august 1995. Han blev posthumt tildelt medaljen da han før sin død havde ansøgt medaljen. Medaljen blev tildelt hans forældre kort før begravelsen fra Roskilde Domkirke.

Nævneværdige modtagere 
 General Hans Jesper Helsø, forsvarschef, tidligere FN-veteran fra Cypern og Bosnien.
 Pensioneret oberst og MF for socialdemokraterne, Jens Christian Lund, Danmarks mest dekorerede officer og tidligere chef for Prinsens Livregiment, FN-veteran fra Cypern og Bosnien.
 Major af reserven og forsvarsminister Søren Gade, tildelt FN-medalje for tjeneste som FN-observatør i mellemøsten.
 Oberst Lasse Harkjær, tidligere chef for Den Kongelige Livgarde, FN-veteran for Cypern.
 Kaptajn Lars Hawaleschka Madsen, Flyvevåbnet, tildelt FN medaljen for missioner i Afghanistan, Libanon, Israel og Syrien

Referencer

Eksterne henvisninger 
 www.fns-naestved.dk/Fredsprismedaljen.htm  
 www.unprofor.dk/ 

Ordener, dekorationer og medaljer fra Danmark
Import

Import  er i udlandshandel grænseoverskridende køb af varer eller tjenesteydelser i udlandet med henblik på indførsel til landet, hvorfra de er bestilt (for tjenesteydelsers vedkommende, hvorfra de betales).

Se også 

Handel
Johannes Hansen (kirkeminister)

Johannes Theodor Christoffer Hansen (24. november 1881 i København – 1. august 1953 smst) var en dansk politiker (Socialdemokraterne) og minister.

Johannes Th. C. Hansen var født i København og søn af havnearbejder Ole Hansen og hustru Anna, f. Petersen. 1906-1935 fungerede han som lærer i Brande.
Han var Kirkeminister i Ministeriet Thorvald Stauning II i perioden fra 4. november 1935 til 8. juli 1940. Under besættelsen arbejdede han som partisekretær for Socialdemokratiet.

Kilde

Ekstern henvisning 
 Kirkeministeriet hjemmeside 

Danske ministre fra Socialdemokraterne
Tidligere folketingsmedlemmer fra Socialdemokraterne
Kirkeministre fra Danmark
Formænd for Danmarks Socialdemokratiske Ungdom
Personer i Kraks Blå Bog (afdøde)
Landstingsmedlemmer i 1920'erne
Landstingsmedlemmer i 1930'erne
Folketingsmedlemmer i 1930'erne
Folketingsmedlemmer i 1940'erne
Landstingsmedlemmer i 1940'erne
Landstingsmedlemmer i 1950'erne
Landstingsmedlemmer fra Socialdemokratiet
Vahliaceae

Vahliaceae er en plantefamilie, som findes med én slægt og otte arter i Afrika og via Madagaskar til Indien. Det er stauder eller halvbuske med modsatte, tæt behårede og kirtelbesatte, hele blade. Blomsterne er samlet i overhængende stande, som består af små blomster, der overfladisk kan ligne Krap-familiens.

Plantefamilier
Johannes Kjærbøl

Johannes Kjærbøl f. Hansen (23. december 1885 i København – 26. august 1973 i Sundby) var en dansk politiker (Socialdemokraterne) og fagforeningsmand, der besad en række forskellige ministerposter: handelsminister (1935-40), arbejdsminister (1942-45), minister for byggeri og sundhed (1947), boligminister (1947-49) og (1953-57), og Grønlandsminister (1955-57). Kjærbøl voksede op under særdeles fattige kår som søn af en enlig mor, der døde tidligt, og blev sat i pleje hos en sømand. Han blev udlært smed og var 1926-35 formand for Dansk Smede- og Maskinarbejderforbund (DSMF). Han var medlem af Folketinget 1935-57. Som leder af flygtningeadministrationen 1945-52 stod Kjærbøl for indkvartering og hjemsendelse af over 200.000 især tyske krigsflygtninge.

Johannes Kjærbøl var som Grønlandsminister ansvarlig for, at M/S Hans Hedtoft blev bygget. Han tvang skibet til helårssejlads, selv om eksperter havde frarådet det, og truede i denne forbindelse de 6 kaptajner der advarede imod vintersejlads med passagerer, med afskedigelse. Der var optræk til er rigsretssag, men sagen blev afsluttet med en beklagelse af, at han havde fortiet oplysninger for tinget.

Kuriosa 
I ti dage i november 1947 kunne Johannes Kjærbøl smykke sig med titlen Minister for Byggeri og Sundhedsvæsen. Dermed blev han (formelt) Danmarks anden sundhedsminister.

Kilder 

 Gunnar Fog-Pedersen, Vor Regering og Rigsdag, Nordisk Forlag, København 1938.

Eksterne henvisninger 
 

Danske ministre fra Socialdemokraterne
Tidligere folketingsmedlemmer fra Socialdemokraterne
Beskæftigelsesministre fra Danmark
Handelsministre fra Danmark
Boligministre fra Danmark
Personer fra København
Personer i Kraks Blå Bog (afdøde)
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Grønlandsministre fra Danmark
Formænd for Dansk Metal
Lynge-Frederiksborg Herred

Lynge-Frederiksborg Herred var et herred i Frederiksborg Amt. 
I middelalderen hørte herredet under Sjælands Østersyssel. Indtil 1862 hørte det sammen med Lynge-Kronborg Herred.

I herredet ligger købstæderne Frederikssund og Hillerød, samt følgende sogne:
 Frederiksborg Slotssogn
 Frederikssund Sogn
 Græse Sogn
 Gørløse Sogn
 Hillerød Sogn
 Islebjerg Sogn (Ej vist på kort)
 Jørlunde Sogn
 Lillerød Sogn
 Lynge Sogn
 Nørre Herlev Sogn
 Oppe Sundby Sogn
 Præstevang Sogn
 Sigerslevvester Sogn
 Slangerup Sogn
 Uggeløse Sogn
 Ullerød Sogn (Ej vist på kort)
 Uvelse Sogn

Kilder 
 
 
 Trap Danmark 4. udgave 1921
 DIS-Danmark Amt-Herred-Sogn 

Herreder i Frederiksborg Amt
Action Directe

Action Directe var en fransk venstreorienteret terrorgruppe, som foretog en række snigmord og voldsomme angreb på forskellige institutioner i Frankrig i 1980'erne.

Oprettelse 
Action Directe blev oprettet i 1977 ved sammenslutning af to grupper på det yderste venstre, GARI (Groupes d'Action Révolutionnaire Internationalistes, som var en revolutionær international aktionsgruppe) og NAPAP (Noyaux Armés pour l'Autonomie Populaire, en bevæbnet populær autonom-gruppe), der virkede som militærpolitisk koordinator for de autonome bevægelser.

I 1979 blev de samlede grupper omdannet til en byguerilla-organisation, som udførte voldsomme angreb under devisen: Forsvar af anti-imperialisme og proletariatet.

Gruppen blev forbudt af den franske regering i august 1982 og allierede sig med den tyske terrororganisation Rote Armee Fraktion i 1984.

Aktioner 
Action Directe har udført ca. 50 angreb mod regeringsbygninger, ejendomsmæglere, militære installationer, industriforetagender og staten Israel. Den gennemførte også et maskingeværangreb mod en fransk sammenslutning for medarbejdere (arbejdsgiverorganisation) den 1. maj 1979.

Gruppen har udført bankrøverier, dræbt den franske general René Audran, chefen for de franske våbensalg, og i 1986 dræbte de direktøren for bilfabrikken Renault, Georges Besse.

Den 21. februar 1987, blev hovedpersonerne for Action Directe, Jean-Marc Rouillan, Nathalie Ménigon, Joëlle Aubron og Georges Cipriani, arresteret og senere idømt livsvarigt fængsel.

Joëlle Aubron blev frigivet i 2004 af helbredsmæssige årsager.

En løbende kampagne, som udføres af stærkt venstreorienterede grupper i Frankrig, taler for frigivelse af de stadig fængslede Action Directe medlemmer, med påberåbelse af at de er politiske fanger.

Venstreekstremisme
Terrorgrupper
Frankrigs historie
Etableret i 1977